stanford-oval/wikipedia huggingface dataset:
המאסף (כתב עת תורני)
תוכנו

בכתב העת הועלו מדי פעם שאלות מרכזיות בחיי הזמן, וחלקן אף עוררו סערה. דוגמה אחת לנושא שעורר סערה הוא דיון שפרסם הרב מאיר לרנר מאלטונה בגיליון שנה שמינית סימן כ', העוסק בקבירת אפר של אדם שציווה לשרוף את גופתו. בין היתר פורסמו בכתב העת הספדים על רבנים שנפטרו באותה התקופה, וכן נושאים (שאינם תורניים) בענייני השעה. בעקבות ביקורו בארצות הברית בשנת 1902, עלה מספרם של הרבנים האמריקאים ששלחו את כתביהם לכתב העת. מכתיבתם משתקפות סוגיות כלכליות, חברתיות ודתיות מחיי היהודים שם.
כל גיליון הכיל יותר מעשרים מאמרים קצרים, שכל אחד מהם נכתב על ידי רב אחר. חלק קטן מהמאמרים הכילו תגובות לדיונים שהחלו בגיליונות קודמים, ולעיתים שרשור התגובות התפרס על פני מספר גיליונות. בכתב העת נעשתה הפרדה בין דברי הקודש, שנדפסו בכתב רש"י, לדברי חולין שנדפסו בכתב מרובע.
תוכן הגיליונות היה מתוכנן מראש, ומדי שנה התפרסמו 12 גיליונות שחולקו לשני כרכים, כשבגיליון הראשון של כל כרך התפרסם תוכן העניינים של כל גיליונות הכרך. בתחילת הדרך הכילו הגיליונות שמונה עמודים, ובהמשך הרחיב הרב קואינקה את מספר העמודים, וכל גיליון הכיל עד ל-30 עמודים.
תוכנו > השקפתו הציונית

על רקע תנופת יישוב הארץ בשלהי המאה ה-19, הרב קואינקה הציג בכתב העת גישה ציונית מובהקת, כשהוא שם דגש על היבטים הלכתיים של הארץ ויישובה, ולא מסתפק בנושאים תלמודיים ערטילאיים. ב"כתב המנדט" שפרסם בגיליון הראשון הוא קובע, שמטרתו של "המאסף" לעסוק "בכל עניין הנוגע להלכה ולמעשה בהלכות יישוב הארץ(...) בעתות כאלה לשמחת כל חובבי ציון בעזר הנדיב הידוע". במאמר הפתיחה הוא מוסיף: "...רוח אהבת ארצנו הקדושה אשר חקוקה בקרב כל איש ישראל יעוף וינשב כפעם בפעם במכ"ע [=מכתב העת]... אחד מעיקרי מטרתנו יהיה לישא וליתן בהלכה בכל העניינים והדינים אשר ביישוב הארץ יסודן, בכל דיני קדושת הארץ בזמננו ובכל דיני זרעים אשר רבים המה כמו פאה וכלאיים ושביעית ותרומות ומעשרות ועורלה אשר נחוצים המה לעתות כאלה, וחזיון הגיונם נראה חוצה בעזר הנדיב הידוע אשר כונן לנו מושבות רבות בארצנו הקדושה ותהיינה לתפארת."
עם זה נכללו בכתב העת גם מאמרים בנושאים אחרים, כפי שאפשר לקרוא בביקורת, שהופיעה ב"הצפירה" כעבור מספר חודשים: "יש להצטער על אשר לא ישים העורך ליבו לתת בהמאסף מקום אך לדברים של "הלכה למעשה" "לקדושת הארץ", אחרי אשר יש היום כר נרחב מה לכתוב בנוגע לדברים העומדים ברומו של עולם היישוב, ולא לערב גם עניינים רחוקים, הלכתא למשיחא ופלפולים ארוכים לעייל פילא בקופא דמחטא (נודה להעורך כי הבר מרובה במאספו על התבן)". בסופו של דבר יצר הרב קואינקה מדור קבוע לענייני יישוב הארץ שהופיע תחת השם "קדושת הארץ".
עריכתו

עבודת העריכה נעשתה כולה על ידי הרב קואינקה, כפי שכתב ביומנו: "כל העבודה ל'המאסף' מתחילה ועד סופה נעשית רק על ידי ממש. כתיבת המכתבים, קריאת המאמרים והביקורת עליהם, הערתם הגהתם משלוחם הכל היה עלי, אשר לו הקדשתי את כל כחי והוני, עתי זמני עטי ואוני".  עם זאת, הרב קואינקה נדרש לגייס מחליפים בעת שיצא לנסיעות ממושכות לחו"ל לשם גיוס כספים בשליחות כוללות שונים בירושלים, ולשם גיוס מימון לכתב העת. בעת נסיעתו הראשונה לבגדאד, מומבאי וצנעא בשנת 1899, מסר את עריכת כתב העת לידי הרב מנחם שם טוב הכהן חסיד מבלי ששמו הוזכר בעיתון. בשנת 1902 יצא לשליחות ממושכת במצרים ולאחר מכן לארצות הברית, ובשנת 1906 יצא שוב למצרים. בזמן נסיעות אלה נערך העיתון לסירוגין על ידי הרבנים מנחם שם טוב הכהן, מרדכי ישראל ויצחק אשכנזי, ולפרקים גם על ידי ישראל דב פרומקין, שוב, מבלי ששמותיהם הוזכרו.
משתתפים בולטים

מאות רבנים פרסמו את חידושיהם, כתביהם ושאלותיהם בכתב העת, בהם הרבנים חיים חזקיהו מדיני, חזקיה שבתי, משה מרדכי אפשטיין, שלמה יוסף זוין, יעקב חיים סופר, יצחק פראג אופלטקה, שם טוב גאגין, יעקב שאול אלישר, שבתי סופר, שלמה רחמים, יעקב בן ציון הכהן מנדלסון, טוביה גפן, אליהו רייך, אהרון גוטמן, מאיר לרנר, אליהו טייב, ניסן יהודה לייב חרל"פ, יעקב בן ציון הכהן מרון, חיים חורי, יעקב הכהן, יהודה עטיה, משה גינז, בן ציון מאיר חי עוזיאל, יעקב דניזון, הרב שאול מטלוב עבאדי, אליהו חמווי ועוד.
הערות שוליים

↑  יצחק בצלאל, ‏הרבנים הספרדים והעיתונות בארץ ישראל בתקופה העות'מאנית, קשר 37, אביב-קיץ 2008
1 2 3 4  משה דוד גאון. יהודי המזרח בארץ ישראל. Vol. כרך ב'. תרפ"ח. ירושלים. p. 612.
1 2  משה דוד גאון. חכמי ירושלים - קובץ מאמרים. Vol. כרך ב. תשל"ט. ירושלים. p. 158.
↑  אברהם בן ציון קואינקה, לקוראינו הנכבדים, המאסף, 24 בספטמבר 1897
↑  ראשית דבר, המאסף, 12 ביוני 1896
↑  מכתב סופרינו, הצפירה, 11 בנובמבר 1896, המשך, המשך
↑  ישראל פרץ, הספרייה של 'המאסף' נחשפת, יום ליום, 20.9.2012, עמ' 12-15
הרב קואינקה, עורך ומייסד כתב העת
רחוב בירושלים הנושא את שמו של כתב העת
זקן כחול

| --- | --- |

זקן כחול
 מידע כללי
 מאת:  קורט וונגוט
 שפת המקור:  אנגלית
 סוגה:  רומן
 הוצאה
 הוצאה:  הוצאה לאור דל 
 תאריך הוצאה:  1987
 מספר עמודים:  232
 הוצאה בעברית
 הוצאה:  הוצאת זמורה ביתן
 תאריך:  1990
 תרגום:  תמר עמית
 קישורים חיצוניים
 הספרייה הלאומית:  001178153
 
זקן כחול (באנגלית: Bluebeard) הוא רומן מאת הסופר האמריקאי קורט וונגוט. הספר פורסם ב-1987 באנגלית, ויצא לאור בעברית בשנת 1990 בהוצאת זמורה ביתן. גיבור הספר, הצייר הבדוי ראבּו קאראבקיאן (1916–1988) מספר את תולדות חייו, ספק אוטוביוגרפיה, ספק יומן. קאראבקיאן (המופיע כדמות משנה בספרו של וונגוט 'ארוחת בוקר של אלופים') הוא אמריקאי ממוצא ארמני הגר בגפו לאחר שהתאלמן, בלונג איילנד, בבית רחב-ידיים בו הוא מציג את אוסף הציורים הגדול ביותר בזרם האקספרסיוניזם המופשט. את מלאכת הכתיבה הוא נוטל על עצמו בדרבונה של סירסי ברמן, אלמנה אנרגטית ודעתנית המופיעה ומתערבת בחייו, נחושה גם לגלות את סודו של קאראבקיאן, אותו הוא מסתיר תחת מנעול ובריח באסם. מכאן שם הספר, המתייחס לאגדת כחול הזקן.
תקציר העלילה

ראבו קאראבקיאן נולד ב-1916 בסן איגנסיו, קליפורניה להורים ארמניים ששרדו את שואת הארמנים. בגיל צעיר מתגלה כישרונו לצייר והוא נוסע לניו יורק להיות שוליה בביתו של דן גרגורי, מאייר מפורסם ומצליח ממוצא ארמני. במלחמת העולם השנייה שירת כסרן במחלקה של אמנים שהתמחו בהסוואה, ובמהלך המלחמה איבד את עינו השמאלית. כצייר הוא ידוע בעיקר לשמצה לאחר שציוריו המופשטים החלו מתפוררים ומתקלפים כשהצבע האקרילי בו השתמש התגלה כלא עמיד. בתחילת הסיפור, כשנתיים לאחר מותה של אידית, אשתו השנייה לה היה נשוי עשרים שנה, קאראבקיאן בן ה-71 גר בבית בעל ה-19 חדרים כמעט לבדו. כל המשרתים עזבו, ורק טבחית חדשה ששכר ובתה בת ה-15 גרות בבית. לעיתים באים מבקרים לראות את אוסף הציורים שלו, אבל חברו היחיד הוא שכנו, הסופר פול שלזינגר, שנמצא רוב שעות היממה בביתו של קאראבקיאן ואוכל אצלו.
על רקע זה מופיעה סירסי ברמן, אותה פוגש קאראבקיאן על החוף ליד ביתו. סירסי, בת 43 שהתאלמנה לא מזמן, היא סופרת פופולרית, הכותבת ספרי נוער תחת שם העט פולי מאדיסון. היא מתחילה את השיחה עם קאראבקיאן בבקשה שיספר לה כיצד הוריו מתו. לאחר שהוא עונה לה, קאראבקיאן מזמין אותה לארוחת ערב בביתו יחד עם פול, ובסוף הערב מציע לה להתארח בביתו במקום בבית המלון בו היא שוהה. סירסי, ששמה מרפרר לאלה-קוסמת קירקה מהמיתולוגיה היוונית, מסכימה להצעה, ובמהרה מתחילה להתערב בחייו של קאראבקיאן, לקרוא את מכתביו, ולחטט בחפציו. בעידודה, קאראבקיאן נוסע למספר ימים לניו יורק, ובשובו מגלה כי היא עיצבה מחדש את מבואת הבית ובמקום התמונות המופשטות ויקרות הערך שלו מוצגים הדפסים קיטשיים מהתקופה הוויקטוריאנית של ילדות על נדנדות. חברו פול סייע לה כנקמה על כך שקאראבקיאן הסתיר ממנו כי היא הסופרת פולי מאדיסון, וגרם לפול להיראות מגוחך כשהתייחס אליה בזלזול והתנשאות. בזעמו, קאראבקיאן מגרש את שניהם, אולם בהמשך העלילה הם חוזרים לגור בביתו. בסופו של הספר סירסי מצליחה לשכנע את קאראבקיאן להראות לה מה הוא מחביא באסם: ציור פוטוריאליסטי ענק בגודל עשרות מטרים, של העמק בו היה קאראבקיאן כשהסתיימה מלחמת העולם, ובו נראים חמשת אלפים מאתיים ותשעה עשר בני אדם - שבויי מלחמה מצבאות שונים, צוענים, וניצולי מחנות ריכוז. הציור הענק הופך לאטרקציה תיירותית מצליחה.
ניתוח ספרותי

זקן כחול הוא בראש ובראשונה ספר על אמנים ותפקידה של אמנות בחברה האמריקאית כיום. הספר דן בשאלה של ריאליזם מול אקספרסיוניזם מופשט (ואמנות מודרנית בכלל). בנוסף, הספר נוגע בשאלה למה סוג אמנות מסוימת נחשב רציני, וסוג אחר לא. בהקדמה לספר וונגוט כותב:
"ריכוז אדיר של עושר בידי קומץ אנשים או מוסדות אפשר להם להעניק לתוצרים מסוימים של שעשועי אנוש חשיבות מופרזת ולפיכך מצערת. אני מדבר כאן לא רק על עוגות הבוץ של עולם האמנות, אלא גם על משחקי ילדים כגון ריצה, קפיצה, זריקה.

או ריקוד.

או שירת פזמונים."
בספרים רבים של וונגוט דמויות נשיות מהוות אלמנט סימבולי בסיפור ולא דמויות תלת-ממדיות. לעומתן, סירסי ברמן ומרילין קמפ (המאהבת של דן גרגורי, ומושא האהבה של קאראבקיאן כנער) מופיעות כאמביציוזיות, אינטליגנטיות, חדות תפישה, החלטיות, חזקות, דעתניות ורהוטות. הבדל זה מתבטא גם בשם הציור הענק באסם: "עכשיו תורן של הנשים".
הערות שוליים

↑  Thomas F. Marvin, Kurt Vonnegut: A Critical Companion, Westport, CT: Greenwood, 2002, עמ' 141
↑  Casie Hermansson, Bluebeard: A Reader's Guide to the English Tradition, Univ. Press of Mississippi, 2009, עמ' 165
↑  Paul Lee Thomas, Reading, Learning, Teaching Kurt Vonnegut, New York: Peter Lang, 2006, עמ' 137
↑  Thomas F. Marvin, Kurt Vonnegut: A Critical Companion, Westport, CT: Greenwood, 2002, עמ' 155
זר (ספר)

| --- | --- |

כריכת הספר בעברית
 מידע כללי
 מאת:  סטיבן קינג
 שפת המקור:  אנגלית
 סוגה:  אימה
 הוצאה
 הוצאה:  צ'ארלס סקריבנר ובניו 
 תאריך הוצאה:  22 במאי 2018 
 מספר עמודים:  601 (עברית)
 הוצאה בעברית
 הוצאה:  מודן הוצאה לאור
 תרגום:  אינגה מיכאלי
 סדרה
 ספר קודם:  End of Watch 
 
זר (באנגלית: The Outsider) הוא רומן מסוגת האימה מאת הסופר סטיבן קינג, אשר יצא לאור במאי 2018.
תקציר

כאשר גופתו המושחתת של פרנקי פטרסון בן ה-11 נמצאת ביערות ג'ורג'יה, חוקר המשטרה ראלף אנדרסון יוצא לחקור את המקרה, ומוצא עדויות וראיות המצביעות לכאורה על טרי מייטלנד, מורה אהוד בבית הספר התיכון, מאמן בליגת הילדים, בעל ואבא אוהב, כרוצחו של פרנקי. כשהוא כבר בטוח שהוא עומד לסגור את התיק והרוצח בידיו, אנדרסון נתקל בראיה סותרת שמציבה את החשוד שלו בעיר סמוכה בזמן הרצח. הנסיבות המסתוריות האופפות את מקרה הרצח שולחות את אנדרסון – שוטר מנוסה שבעצמו מתאבל על מות בנו – לבקש את עזרתה של הולי גיבני, חוקרת פרטית, שאולי תוכל להסביר את נסיבות המקרה.
סדרת טלוויזיה

ביוני 2018 הוכרז שריצ'רד פרייס נשכר לעבד את הרומן של סטיבן קינג לסדרה בעלת אותו שם. רשת "HBO" הזמינה רשמית את הסדרה באופן בדצמבר, כאשר בן מנדלסון וג'ייסון בייטמן, שלוהקו לשתי הדמויות הראשיות של מיני-הסדרה, משמשים במקביל אף כמפיקים, ובייטמן אף נועד לביים את שני פרקי הפתיחה של מיני הסדרה.
בינואר 2019 הוכרז על ליהוקם של צוות השחקנים הראשי, שכלל את סינתיה אריבו, ביל קמפ, מייר וינינגהם, פאדי קונסידיין, ג'וליאן ניקולסון, יול וסקז, ג'רמי בוב ומארק מנצ'קה. האטיני פארק ומייקל אספר לוהקו לצוות השחקנים המשני.
לאחר עונה אחת, רשת "HBO" ויתרה על הזכויות להפקת העונה השנייה. בעקבות כך, אולפני "MRC", שעומדים מאחורי הפקת מיני-הסדרה, הציעו את זכויות הפקת העונה השנייה למכרז בין רשתות טלוויזיה פרימיום אמריקאיות.
הערות שוליים

↑  Sara Vilkomerson May 17, 2018 at 12:00 PM EDT, It's 'GLOW' time! Get an exclusive season 2 first look with this week's cover, EW.com (באנגלית)
↑  Andreeva, Nellie (December 3, 2018). "HBO Orders 'The Outsider' Drama Series Based On Stephen King Novel Starring Ben Mendelsohn From Jason Bateman & MRC". Deadline. Retrieved December 19, 2019.
↑  Fleming Jr, Mike (June 11, 2018). "Richard Price To Script MRC 10-Episode Series Adaptation Of Stephen King's 'The Outsider;' Jack Bender, Marty Bowen EPs". Deadline. Retrieved December 19, 2019.
↑  Petski, Denise (January 25, 2019). "'The Outsider': Cynthia Erivo, Bill Camp, Mare Winningham, Paddy Considine, Julianne Nicholson Among 10 Cast In HBO Drama Series". Deadline. Retrieved December 19, 2019.
↑  Nellie Andreeva, Nellie Andreeva, ‘The Outsider’: MRC Shopping Series After HBO Passes On Season 2, Deadline, ‏2020-11-10 (באנגלית)
בון (קומיקס)

| --- | --- |

עטיפת הספר הראשון בתרגום העברי
 מידע קומיקס
 יוצר:  ג'ף סמית
 סוגה:  הרפתקאות, מתח, מסתורין, קומדיה, דרמה
 סטטוס:  הסתיים בחוברות, רק כפריקוולים וספין אופים
 תקופת פרסום מקורית:  1991–2004 (כ־13 שנים)
 יצא לאור בגרסת אוגדן:  1991
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  Delcourt 
 מספר החוברות:  55
 מספר הספרים:  10
 קומיקס קודם בסדרה:   בון: הרחק מבונוויל
 קומיקס הבא בסדרה:  בון: כתר הקרניים
 boneville.com
 
בּוֹן (באנגלית: Bone) היא סדרת קומיקס עצמאית, בסוגה פנטזיה קומית, שפורסמה מ-1991 עד 2004 בשחור ולבן. מאוחר יותר הוציאו לאור גרסאות בצבע של הסדרה. הסדרה נוצרה, אוירה ונכתבה על ידי ג'ף סמית'.
הסדרה זכתה בשלושים ושמונה פרסים בינלאומיים, ביניהם בעשרה פרסי אייזנר. הטיים מגזין כלל את הספר ברשימת עשרת הרומנים הגרפיים של כל הזמנים, וציין כי הספר הראשון בסדרה הוא "אחד מעשרת הספרים המצוירים הטובים בהיסטוריה. סוחף כמו שר הטבעות אבל הרבה יותר מצחיק".
בסדרה הראשונה 12 ספרים שתורגמו כולם לעברית (גרסה בצבע). הספר הראשון תורגם לחמש עשרה שפות שונות. קיימות הוצאות מיוחדות של ספרים באנגלית שמאגדים את כל הסדרה. לסדרה קיימים ספין אופים. אחד מהם הוא פריקוול המגולל את סיפורה של רוז כנערה, ושמו "רוז". בסדרה השנייה כל הספרים תורגמו לעברית בצבע.
נכון ל-2011, דמותו של בון מדורגת במקום ה-60 ברשימת גיבורי-העל הגדולים, לפי IGN.
עלילה > הרחק מבונוויל

באנגלית - Out from Boneville
לאחר ניסיונו הכושל של בלופר בון להיבחר לראשות העיר בונוויל, הוא ושני בני דודיו בני בון וסמיילי בון מסולקים מהעיירה ומגיעים לעמק. בעמק הם מוצאים מקלט אצל סבתא בן ונכדתה ת'ורן, ומנסים ללא הצלחה לחזור לבונוויל, עקב כך שיצורים מפלצתיים בשם עכבראשים רודפים אחריהם. את העכבראשים מוביל אדם מסתורי בשם "מכוסה הראש", שרוצה לתפוס את האחים לבית בון למטרות לא ידועות. לעזרת שלושת הבונים מגיע דרקון אדום, שמתברר שהגן על ת'ורן כשהייתה קטנה, עקב ניסיון העכבראשים להרוג אותה. במהלך העלילה, בני בון מתאהב בת'ורן, ובלופר בון צובר חוב גדול שעליו לפרוע, ומכריח אותו להישאר בעמק.
עלילה > המרוץ הגדול

באנגלית - The Great Cow Race
כשבלופר בון מגיע לכף הקלע הוא רואה שכל האנשים שם מהמרים על סבתא בן במרוץ הפרות. הוא מחליט לרמות אותם ושותפו לעבודה סמיילי מפיץ שמועות שסבתא בן זקנה וחלשה בשביל לנצח במרוץ. בינתיים ת'ורן מתחילה לצאת ביריד האביב עם בחור בשם טום. טד החרק מציע לבני בון לכתוב שירי אהבה לת'ורן. סמיילי בון מכין תחפושת של פרה ומתכוון לרמות במרוץ. הרעיון של בלופר היה שכל אנשי הכפר יהמרו על 'הפרה המסתורית' שהיא בעצם סמיילי. ובזמן המרוץ סמיילי יתן לסבתא בן לנצח, וככה הם ירוויחו שלל גדול. דקה לפני המרוץ לוציוס דאון מהמר על פונדק כף הקלע. בלופר הולך להגיד לסמיילי לנצח את סבתא בן, אבל מאחר את המועד.
עלילה > עין הסערה

באנגלית - Eyes of the Storm
בני בון מספר לת'ורן שהוא לא זוכר אף חלום שלו מאז שבא לעמק. בערב ת'ורן נרדמת בזמן השמירה ושומעת את בני בון מדבר מתוך שינה. ת'ורן נותנת לבני בון להמשיך לישון והוא מתעורר מאוחר. הוא מנסה לדבר עם ת'ורן על החלום והם קובעים פגישה בלילה כדי לדבר על חלומותיהם. הבונים הולכים עם לוציוס לכף הקלע, מלבד בני בון שנשאר בחווה. ת'ורן מספרת לבני בון על משהו שנקרא "מעגל רוחות" ותוך כדי פורצת סערה. השניים נכנסים לאסם ומדברים על החלומות המוזרים שלהם המדברים על אנשים מסתוריים מכוסי ראש ודרקונים. בינתיים בלופר בון ולוציוס מסתבכים עם העכבראשים וסמיילי מציל אותם. לאחר שסבתא בן נכנסה לאסם, היא רצה אל תוך היער. בני בון ות'ורן הולכים אחריה. כשהם מוצאים את סבתא בן, היא צועקת להם לחזור אבל אז היא שומעת צעדי עכבראשים. בינתיים, הבונים ולוציוס הולכים לפונדק ברגל, רטובים ועצבניים. בלופר ולוציוס מתווכחים על מה שקרה במירוץ הפרות ומתערבים מי מנהל את הפונדק טוב יותר. ההתערבות מתחילה כשהם מגיעים לפונדק. בזמן הזה בני בון, ת'ורן וסבתא בן עדיין אבודים ביער בזמן הסערה. שלושתם מנסים להתחמק מהעכבראשים בהוראותיה של סבתא בן. העכבראשים רואים אותם, והם מסתתרים. בני בון קורא לדרקון וסבתא בן משתיקה אותו. רגע לפני שמוצאים אותם, הדרקון מגיע, אבל סבתא בן מיואשת וכועסת, ומסתכלת על הדרקון המשיב לה מבט חודר. בני בון מנסה להרגיע אותה. בני בון משכנע אותה לעזוב את הדרקון והם חוזרים הביתה. השניים מראים לסבתא בן את המפה ומגלים שת'ורן ציירה אותה. השלושה נכנסים הביתה וסבתא מספרת לת'ורן את האמת שהסתירה ממנה כל הזמן. ת'ורן מספרת על מכוסה-הראש שמופיע בחלומותיה ומאשימה את סבתא בן על הבגידה בה: "למה סיפרת לי שדרקונים לא קיימים? למה שיקרת לי?". פתאום סבתא בן מספרת על הבגידה האמיתית, על מות הוריה של ת'ורן ואפילו מגלה שהיא צאצא למשפחת מלוכה שבעבר שלטה בעמק, שכולה, חוץ ממנה - יורשת העצר, ומסבתא בן - מלכה בעברה, נרצחו במלחמה בין העכבראשים לממלכה. ת'ורן לא מתגברת על השקרים ושכל חלומותיה אמיתיים והיא אפילו לא ידעה את זה. והיא הולכת לאסם כדי להירגע. בינתיים, לוציוס מספר על התחרות בינו לבין הבונים ומאיים שלא יגעו בבונים אחרי מה שקרה במירוץ. וכך מתחילה הובלתו בהתערבות. הבונים מנסים להוביל עליו, אך ללא הועיל. בלופר מרגיז את אנשי הכפר, ובדיוק לפני הסקילה, סמיילי פולט בטעות את קיומו של הדרקון. בלופר משכנע את אנשי הכפר שהדרקונים רעים ושצריך להרוג אותם וכך הוא מרוויח מכולם, חוץ מאכלן-מקל אחד שלוציוס אירח. בינתיים, בני בון מוצא את טד ומספר על כל מה שקרה בין ת'ורן לסבתא בן. לאחר שטד מודיע לסבתא שעכבראשים רבים מתקדמים לאזור הם מתארגנים ועוזבים את החווה.
עלילה > קוטל הדרקונים

באנגלית - The Dragonslayer
בגלל השקרים ששיקרה לה סבתא בן, ת'ורן מחליטה שהיא הולכת לבד ובני בון בא איתה. בינתיים, בכף הקלע, המזימה החדשה של בלופר גורמת לו להיות בשיא, עד שמתחיל פיקניק יום אמצע הקיץ, שבו בלופר משתלט על התוכניות, ועולה לדרן גארד עם העמק, והם מצליחים לתפוס דרקון, אך לפני שבלופר הרג את הדרקון, ת'ורן מצילה אותו והם מגלים שהעכבראשים הרסו את הכפר. ובינתיים, בני וסמיילי היו בדרך להרי המזרח, כדי להחזיר גור עכבראשים לביתו.
עלילה > שליט הגבול המזרחי

באנגלית - Rock Jaw: Master of the Eastern Border
כשבני וסמיילי מגיעים להרי המזרח, הם פוגשים בשונרא, שליט הגבול המזרחי, שרק בקושי רב הם מצליחים להיפטר ממנו עם גורי פוסום ומלא יתומים. הם נכנסים למקדש העכבראש ולאחר מכן רואים את קינגדוק רק שהוא עבר במעגל רוחות. בערב, אחרי שקינגדוק פונה, מנהיג העכבראשים מוצא את בני וסמיילי, וגור העכבראשים, הנקרא מלוויל, חוזר עם כל העכבראשים הביתה.
עלילה > מערת הזקן

באנגלית - Old Man's Cave
בעמק, יש שמועות שבון הרג את קינגדוק. ובאותו זמן מקימים הוני-ין את מערת הזקן מחדש, וסבתא בן היא מלכת העמק. אבל, מכוסה הראש, מנהיג העכבראשים, ששר הארבה הוא הקפטן שלו, עושה עסקה עם שונרא שיביא לו את בלופר בון ואת הגופה של ת'ורן. שונרא מביא לו אותם, ושר הארבה מצליח לזוז קצת. אבל מכוסה הראש (האומנת, שמתבררת כאחותה הגדולה של רוז, ברייר) נענש כי ביקשו רק את ת'ורן וחשבו שמתה אבל בני בון מחייה אותה בסוף הספר.
עלילה > מעגלי רוחות

באנגלית - Ghost Circles
ג'ונתן מדבר עם טד בפרולוג, בזמן שאמור להיות מת. פורצת מלחמה בין השעירים לאנשי העמק והרבה מתים. אחרי שניצלים בני, בלופר, סמיילי, ת'ורן וסבתא, מגיע זמן הסוף, שבו חלק מהעמק נהרס, וחלק ממנו הוא מעגל רוחות. בינתיים, שר הארבה חודר לת'ורן ונכנס גם לתוך בני בון. העכבראש מלוויל חוזר כמבוגר, וכשסמיילי גסס מרעב ובני ות'ורן נכנסו למעגל הרוחות כדי להביא לו אוכל, אז הארבה שהיה בתוך בני בון כמעט עבר ישרות לת'ורן אבל משהו משתבש. ת'ורן נחלשת ומעבירים אותה לטאנן גארד, שם נרפאה והצילה את בני בון שכמעט נהרג. ואז אחרי שעברו את טאנן גארד ושמו אבן תפילה במקום שנקרא 'גבעת אבן התפילה', החל המסע שלהם לאת'יה.
עלילה > ציידי האוצר

באנגלית - Treasure Hunters
הבונים, סבתא בן ות'ורן מגיעים לאת'יה, שם שולטים נזירים מושחתים שכופרים בדרקונים. העכבראשים מתכוננים להתקפה. סבתא בן מחפשת ידידים בין חומות העיר ומנסה להכשיר את ת'ורן כוני יין קארי. ברייר מנסה להשתלט על נשמתה של ת'ורן בגלל סוד שאמה של ת'ורן סיפרה לה. בינתיים בלופר מנסה להשיג זהב, על ידי מציאת האוצר של טרסיל, ובני נשלח לשמור עליו. סמיילי מנסה לשמור על מלוויל מגילוי על ידי אנשי את'יה. בסוף הספר נתפסת ת'ורן ועומדת להעלות למוקד בשל היותה "מכשפה" הסוגדת לדרקונים.
עלילה > זמן הסוף

באנגלית - Crown of Horns (אנ')
העיר את'יה במלחמה. העכבראשים וצבא פאווה מקיפים את חומותיה. רוז מנהיגה את הלוחמים המגנים על העיר ועושה כל שביכולתה כדי לעצור את התוקפים. מיום ליום הולך ומתעצם כוחו של הארבה, ולעיר נותרה תקווה אחת בלבד — כתר הקרניים. רק ת'ורן יכולה להגיע אליו, אבל היא כלואה עם בני בון, סמיילי ובלופר בבית הסוהר של טרסיל המרושע. האם זמן הסוף קרוב?
עלילה > כתר הקרניים

באנגלית - Crown of Horns (אנ')
זמן הסוף הגיע. טרסיל מת, שר הארבה השתחרר מכלאו והוא חזק מתמיד. ת'ורן ובני בון ירדו אל המערות העתיקות שבמעמקי טאנן גארד בניסיון אחרון למצוא את כתר הקרניים ולהציל את העמק ואת העולם כולו. האם יצליחו להגיע אליו בזמן?
לבסוף בני בון ובני הדודים שלו חוזרים הביתה לבונויל ושר הארבה נעלם כי הדרקונים הפילו אותו מתחת לאדמה. כתר הקרניים הוא אבן ענקית וקסומה, ברייר ולוציוס נהרגו בגללה.
ספר זה הוא במקור חלק מהספר התשיעי באנגלית.
דמויות > דמויות ראשיות

בני בון - גיבור הסדרה. הוא ובן דודו סמיילי בון עזרו לבן דודם בלופר בון לברוח מבונוויל לאחר שהכעיס את תושבי העיר, ונתקעו בעמק ללא דרך יציאה. הוא מאוהב בת'ורן, נכדתה של סבתא בן ומלווה אותה לאורך מסעה.
בּלופרוביוס "בלופר" ב. בון - בן דודו העשיר (לשעבר), הקוטר והחמדן של בני בון וסמיילי בון. הוא הוגלה מבונוויל בשל היותו שהוא רצה להיות ראש העיר בונוויל. מסוכסך לרוב עם סבתא בן. הוא מאוד מתוחכם והוא פעמיים עבד על אנשי העמק: בפעם הראשונה במירוץ הפרות הגדול (בספר השני) שעבד עליהם שיש פרה יותר מהירה מסבתא בן שהיא קטלנית הרבה יותר, ובפעם השנייה שיש דרקונים והוא קוטל אותם בשביל אנשי העמק למרות שהם טובים עד שת'ורן עוצרת אותו למזלו (בספר הרביעי).
ת'ורן הארווסטאר - חברה של בני בון אשר מאוהב בה מאוד. יש לה אומץ רב, וכמו כן גם סמכויות. אף על פי שלא מוזכר גילה המדויק, אפשר לעשות חישובים ולגלות שכשהייתה בת 5 פרצה המלחמה ומאז עברו 15 שנים מה שמוכיח שהיא כבת 20. בספר השלישי סבתא בן גילתה לת'ורן שהוריה היו המלכים של העמק ושסבתא בן הייתה המלכה לפניהם, מה שאומר שת'ורן היא בעצם הנסיכה, יורשת העצר של ממלכת את'יה. לת'ורן היו חלומות מוזרים, שמגיעים אליה מכיוון שהיא "וני-ין-קארי" או "מעוררת". המעורר יכול לנוע בחופשיות בין עולם החלימה לעולם הערות, הבעיה היא שת'ורן לא יודעת איך להשתמש בכוחותיה.
רוז הארווסטאר "סבתא בן" - סבתה של ת'ורן. לסבתא בן יש כוח רב, והיא לא מפחדת כלל מהעכבראשים. היא נוהגת להתחרות עם פרות במרוצים. היא מלכת את'יה לשעבר, או העמק, ויש לה כישורי קרב רבים היא נלחמה במלחמה הגדולה. כמו כן ידע רב שהיא מסתירה מת'ורן.
מלוויל (ספרים 10-4) - עכבראש ידידותי שסמיילי מגדל. בספר החמישי הוא הוחזר לעכבראשים כתינוק וחזר בספר השביעי כבוגר. חברו הטוב ביותר של סמיילי.
הדרקון האדום הגדול - דרקון שבא מדרן גארד. הוא המגן וחברו הטוב ביותר של בני בון, ושמר גם על ת'ורן כשהייתה קטנה. הוא הדמות המסתורית והחזקה ביותר בסיפור, והעכבראשים פוחדים ממנו עד מאוד.
לוציוס דאון - חבר של סבתא בן. היה בעבר גנרל בצבא את'יה. היה גיבן וניהל את פונדק "כף הקלע". מהספר הרביעי ומעלה, מועלה החשד שהוא בוגד לטובת מכוסת הראש. נהרג יחד עם ברייר בספר העשירי "כתר הקרניים".
ברייר הארווסטאר "מכוסת הראש" - אחותה של סבתא בן ודודתה של אמא של ת'ורן. היא מתה לאחר שבגדה בשאר משפחתה וגילתה את המקום שאליו ברחו במלחמה הגדולה, אך שר הארבה מחייה אותה בתנאי שתשחרר אותו. בספר השישי מתגלה כי היא מכוסה הראש וכי שר הארבה ביקש ממנה לתפוס רק את ת'ורן (כי היא מיסטיקנית, וני-ין-קארי) ולא את בלופר אך היא קינאה בת'ורן על כך שהיא הנסיכה והחליטה להרוג אותה ואת בלופר רצתה להקריב לשר הארבה (ללא הצלחה בשני המקרים) נהרגה סופית עם לוציוס בספר העשירי "כתר הקרניים".
קינגדוק - המפקד העליון של העכבראשים. הוא נמצא תחת פיקודו של "מכוסה הראש".
שר הארבה -סיוט ללא צורה או דמות, שיכול להתקיים רק בעולם הרוחות. המנהיג של העכבראשים ושל מכוסה הראש, והוא הרבה יותר מסוכן מהם. בזמן שהדרקונים שלטו על האדמה, שר הארבה השתלט על מלכתם, הדרקונית הראשית, מימ.
דמויות > דמויות משנה

ג'ונתן "ג'ון" אלוני - עבד אצל לוציוס ועודד לרוב את סבתא בן במרוץ הפרות. נחשב לדמות די "פראיירית" וקלה לשכנוע, עם זאת בן-אדם חביב, זורם וטוב-מזג. היה אחד מאנשי הכפר הבולטים בסיפור. מת בספר השביעי "מעגלי הרוחות" לאחר הקרב עם העכבראשים, בו נפצע אנושות. זה עדיין לא מסביר איך הוא דיבר עם טד בפרולוג, אלא אם כן הוא מת אחרי-כן.
ונדל - מנהיג מספר אנשים מכפר "כף הקלע" ואחד מתושבי הכפר הבולטים בסיפור. לוחם. לא מתחבר למסדר ונו.
יוקליד - עובד אצל לוציוס ומתעב את בלופר בון החל מאז השקר על קטילת הדרקונים. אחד מאנשי הכפר הבולטים בסיפור. יוקליד נלכד במעגל רוחות בספר השביעי, כי ונדל לא מצא אותו, אבל בסוף הספר העשירי הוא מחכה לונדל ברחבת היריד ואומר: "נלכדתי במעגל רוחות, אבל יום אחד התעוררתי והכל נעלם!"
העכבראשים - יצורים טורפים עם עיניים גדולות אדומות ואוזניים מחודדות שאינם חכמים במיוחד. במלחמה הגדולה נלחמו נגד בני האדם. עובדים עבור מכוסה הראש. הבולטים ביניהם הם שני עכבראשים מרכזיים - הראשונים שבני בון רואה בעמק (עכבראשים טומטומים). הם מככבים הרבה במהלך הספרים. שני העכבראשים האלו מתנהגים בצורה מטופשת. אחד מהם אוהב במיוחד פשטידות ורוצה להכין מבון פשטידה בכל פעם שהם פוגשים אותו למרות שחברו אומר לו שפשטידות זה לא מאכל שמתאים למפלצות. במהלך קומיקס הספין-אוף המסע בעקבות הניצוץ הם מקבלים את השמות מצחינוני ומסריחוני.
נזירי הונו - מסדר צבאי שירד למחתרת כשממלכת את'יה נפלה. נוהגים לכסות את ראשם וללבוש מדים אחידים. הם נמצאים בפיקודו של "ראש המסדר". הערה: בעיר את'יה קיימת קבוצה דומה המכנה את עצמה "ודו" (העין) הקבוצה הזאת (כמו מנהיגם טרסיל) לא מאמינה בחכמת הדרקונים ואף מתייחסת אליהם בתור חיות טמאות. בני הקבוצה הזאת נוהגים ללכת עם רקמה של עין עם גבה על כיסוי הראש שלהם.